Diari Oficial de la Generalitat Valenciana


Sumari del DOGV 4046, del 19-07-2001 (2001/6807)

RESOLUCIÓ de 26 de juny de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni subscrit el 22 d'abril de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Xàbia, per a l'ampliació dels ensenyaments al Conservatori Elemental de Música de titularitat municipal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4046

Data del DOGV
:   19-07-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/6807


Data del document
:   26-06-2001

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Xàbia
    * educació artística
    * cooperació administrativa
    * administració local
    * centre d'ensenyament
    * música

RESOLUCIÓ de 26 de juny de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni subscrit el 22 d'abril de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Xàbia, per a l'ampliació dels ensenyaments al Conservatori Elemental de Música de titularitat municipal. [2001/X6807]
  
Subscrita, després de la tramitació prèvia reglamentària, entre la Generalitat Valenciana i l'Ajuntament de Xàbia, el 28 de maig de 2001, una Addenda al Conveni subscrit el 22 d'abril de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Xàbia, per a l'ampliació dels ensenyaments al Conservatori Elemental de Música de titularitat municipal, i en compliment del que estableix la clàusula quarta de l'Addenda, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0386/2001, i que figura com a annex d'aquesta resolució.
  
València, 26 de juny de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Addenda al conveni subscrit el 22 d'abril de 1997, entre la Generalitat Valenciana (Conselleria de Cultura, Educació i Ciència) i l'Ajuntament de Xàbia per a l'ampliació dels ensenyaments al conservatori elemental de música de titularitat municipal.
  
València, 28 de maig de 2001
  
Reunits:
  
D'una banda, l'Honorable Sr. Manuel Tarancón Fandos, conseller de Cultura i Educació de la Generalitat Valenciana, facultat per al present acte mitjançant acord del Govern Valencià, de data 27 de febrer de 2001.
  
I de l'altra, el Sr. Jaime Sapena Gual, alcalde-president de l'Ajuntament de Xàbia, facultat per al present acte per l'acord del ple del mencionat Ajuntament de data 25 de gener de 2001, i assistit pel senyor secretari de la corporació.
  
Manifesten:
  
1. El 22 d'abril de 1997 es va subscriure un conveni entre la Generalitat Valenciana (Conselleria de Cultura, Educació i Ciència) i l'Ajuntament de Xàbia, per al reconeixement de la validesa acadèmica oficial dels ensenyaments de Música de grau elemental que s'han d'impartir en el centre existent en aquella localitat, el titular del qual es l'esmentat ajuntament. El present conveni preveu en la clàusula setena la modificació del seu contingut mitjançant la corresponent addenda.
  
2. L'Ajuntament de Xàbia ha sol·licitat autorització per a l'ampliació dels seus ensenyaments amb la impartició de les especialitats de grau elemental de Viola i Contrabaix, aquesta última amb efectes de l'inici del curs 1998/99.
  
3. De l'informe de la Unitat d'Inspecció Educativa es desprén que la titulació del professor de Contrabaix s'ajusta al que s'establix en la legislació vigent aplicable. Així mateix, la titularitat a presentat el compromís formal de remetre la documentació relativa al professor de Viola en el moment en que s'haja efectiva l'impartició d'aquesta especialitat.
  
Per tot això, en virtut de les competències que atorgen el Reial Decret 2.093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana, en matèria d'Educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura i Educació i l'Ajuntament de Xàbia, acorden subscriure la següent addenda al conveni firmat el 22 d'abril de 1997, conformement amb les següents,
  
Clàusules
  
Primera
  
El Conservatori Elemental de Música de Xàbia, de titularitat municipal, número de codi 69869163, ampliarà els seus ensenyaments amb les especialitats de grau elemental de Contrabaix i Viola, estes assignatures s'impartiràn en les condicions docents i obligacions previstes en el conveni de 22 d'abril de 1997, que es desenrotlla.
  
Segona
  
A l'objecte d'agilitar la tramitació dels expedients de modificació, dels termes de l'autorització del Conservatori, s'acorda modificar la cláusula setena del Convenio de 22 d'abril de 1997, la qual quedará amb la següent redacció:
  
?Setena
  
Les modificacions que es produïsquen en els ensenyaments, instal·lacions i altres requisits mínims que, d'acord amb el Reial Decret 389/1992, de 15 d'abril, ha de tenir el centre, caldrà que siguen notificats a l'administració educativa, la qual instruirà l'expedient corresponent, el qual es tramitarà per similitud conforme al procediment regulat en el capítol III del Reial Decret 321/1994, de 25 de febrer (BOE de 6 d'abril), i finalitzarà la seua aprovació per Ordre del conseller de Cultura i Educació?.
  
Tercera
  
Els efectes acadèmics d'aquesta addenda s'entendràn a partir del curs acadèmic 1998/99 per a l'especialitat de Contrabaix i 2000/01 per a Viola.
  
Quarta
  
Esta addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més de ser publicada en el Diari Oficial de la Generalitat Valenciana.
  
Com a prova de conformitat, i per tal de deixar-ne constància, les dos parts firmen la present addenda el dia i al lloc indicats anteriorment.
  
El conseller de Cultura i Educació,
  
MANUEL TARANCÓN FANDOS
  
L'alcalde'president de l'Ajuntament de Xàbia,
  
JAIME SAPENA GUAL